31999R1545
L 180/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1545/1999 НА КОМИСИЯТА
от 14 юли 1999 година
за изменение на Регламент (ЕО) № 1091/94 за установяване на подробни правила за прилагането на Регламент (ЕИО) № 3528/86 на Съвета относно защитата на горите от атмосферно замърсяване
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3528/86 на Съвета от 17 ноември 1986 г. относно защитата на горите на Общността от атмосферно замърсяване (1), последно изменен с Регламент (ЕО) № 307/97 (2), и по-специално член 3, параграф 2 от него,
(1)
като има предвид, че по силата на член 2, параграф 1, трето тире от Регламент (ЕИО) № 3528/86, този проект на Общността има за цел да помогне на държавите-членки да осъществят интензивно и непрекъснато наблюдение на горските екосистеми в постоянно наблюдавани участъци;
(2)
като има предвид, че по силата на член 2, параграф 2 от Регламент (ЕИО) № 3528/86 от държавите-членки се изисква да предават на Комисията данните, събрани от мрежата постоянно наблюдавани участъци за интензивно и непрекъснато наблюдение;
(3)
като има предвид, че тази мрежа е изградена от държавите-членки съгласно приложение I към Регламент (ЕО) № 1091/94 на Комисията (3), последно изменен с Регламент (ЕО) № 1390/97 (4), както и че методологията и общият формат за представянето на данните относно инвентаризацията на състоянието на короните на дърветата, инвентаризацията на състоянието на почвата и листната маса, измерването на прираста и отлаганията, метеорологичните измервания и мониторинга на почвения разтвор са определени в приложения от III до Х към Регламент (ЕО) № 1091/94;
(4)
като има предвид, че резултатите от оценката на приземната растителност вече са регистрирани и че методологията и общият формат за представянето на данните трябва да бъдат добавени към изискванията на Регламент (ЕО) № 1091/94 и че общата методология на метеорологичните измервания следва да се осъвремени;
(5)
като има предвид, че мерките, предвидени в настоящия регламент, отговарят на становището на Постоянния комитет по горите,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1091/94 се изменя както следва:
1.
Член 1, параграф 2 се заменя със следния текст:
„2. В постоянно наблюдаваните участъци се извършва интензивно и непрекъснато наблюдение на горските екосистеми. То се състои в инвентаризация на състоянието на короните на дърветата, инвентаризация на състоянието на почвата и листната маса и измерване на промените на прираста, темповете на отлаганията, метеорологията, вземане на проби от почвения разтвор и оценка на приземната растителност в съответствие с обективни методи за пробовземане, a данните се анализират по установени методи.“
2.
Член 1, параграф 4 се изменя, както следва:
„Техническите подробности относно разпоредбите на настоящия член са дадени в приложения от III до ХI.“
3.
В член 2, параграф 1 следното тире се добавя след последното тире:
„-
извършване на оценка на приземната растителност.“
4.
Приложение I се заменя с приложение I към настоящия регламент.
5.
Приложение II се заменя с приложение II към настоящия регламент.
6.
Приложение VIIа се изменя съгласно приложение III към настоящия регламент.
7.
Приложение IХ се заменя с приложение IV към настоящия регламент.
8.
Приложение V към настоящия регламент се добавя като приложение ХI.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юли 1999 година.